CELEX: 62017TN0527
Language: el
Date: 2017-08-08 00:00:00
Title: Υπόθεση T-527/17: Προσφυγή-αγωγή της 8ης Αυγούστου 2017 — Waisman κ.λπ. κατά Ενιαίου Συμβουλίου Εξυγίανσης (SRB)

30.10.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 369/20
            
         Προσφυγή-αγωγή της 8ης Αυγούστου 2017 — Waisman κ.λπ. κατά Ενιαίου Συμβουλίου Εξυγίανσης (SRB)
   (Υπόθεση T-527/17)
   (2017/C 369/30)
   Γλώσσα διαδικασίας: η ισπανική
   
      Διάδικοι
   
   
      Προσφεύγοντες-ενάγοντες: Alejandro Claudio Waisman (Μπουένος Άιρες, Αργεντινή) και 158 άλλοι προσφεύγοντες (εκπρόσωποι: J. De Castro Martín, M. Azpitarte Sánchez και J. Ruiz de Villa Jubany, δικηγόροι)
   
      Καθού-εναγόμενο: Ενιαίο Συμβούλιο Εξυγίανσης
   
      Αιτήματα
   
   Οι προσφεύγοντες-ενάγοντες (στο εξής: προσφεύγοντες) ζητούν από το Γενικό Δικαστήριο:
   
               —
            
            
               δυνάμει του άρθρου 263 ΣΛΕΕ, να κηρύξει άκυρη την απόφαση του Ενιαίου Συμβουλίου Εξυγίανσης σχετικά με την Banco Popular Español (SRB/EES/2017/08)·
            
         
               —
            
            
               δυνάμει των άρθρων 340, παράγραφος 2, ΣΛΕΕ και 41, παράγραφος 3, του Χάρτη των Θεμελιωδών Δικαιωμάτων της Ευρωπαϊκής Ένωσης, να υποχρεώσει το SRB να καταβάλει στους προσφεύγοντες, από το Ενιαίο Ταμείο Εξυγίανσης που έχει δημιουργηθεί κατά τα οριζόμενα στο άρθρο 67 του κανονισμού 806/2014, αποζημίωση για τις ζημίες τις οποίες υπέστησαν οι προσφεύγοντες και οι οποίες προέκυψαν ως άμεση συνέπεια της αποφάσεως σχετικά με την Banco Popular Español, λαμβάνοντας υπόψη ότι το ύψος των ζημιών αυτών ισούται προς την αγοραία αξία των συμμετοχικών τίτλων του εν λόγω τραπεζικού ιδρύματος την προηγουμένη (6 Ιουνίου 2017) της εφαρμογής του καθεστώτος εξυγίανσης· επικουρικώς, σε περίπτωση που το Γενικό Δικαστήριο δεν δεχθεί το ανωτέρω αίτημα αποζημιώσεως, να υποχρεώσει το SRB να καταβάλει στους προσφεύγοντες αποζημίωση ίση με τη διαφορά, η οποία θα καθοριστεί με την κατά το άρθρο 20, παράγραφος 16, του κανονισμού 806/2014 αποτίμηση από ανεξάρτητο πρόσωπο, μεταξύ των όσων έλαβαν οι προσφεύγοντες κατά την εξόφληση των απαιτήσεών τους κατ’ εφαρμογήν της εν λόγω αποφάσεως και των όσων θα είχαν λάβει βάσει κανονικής διαδικασίας αφερεγγυότητας.
            
         
               —
            
            
               να καταδικάσει το SRB στα δικαστικά έξοδα.
            
         
      Λόγοι και κύρια επιχειρήματα
   
   Οι λόγοι και τα κύρια επιχειρήματα είναι παρόμοιοι προς τα όσα προβάλλονται στις υποθέσεις T-478/17, Mutualidad de la Abogacía και Hermandad Nacional de Arquitectos Superiores y Químicos κατά Ενιαίου Συμβουλίου Εξυγίανσης, T-481/17, Fundación Tatiana Pérez de Guzmán y Bueno και SFL κατά Ενιαίου Συμβουλίου Εξυγίανσης, T-482/17, Comercial Vascongada Recalde κατά Επιτροπής και Ενιαίου Συμβουλίου Εξυγίανσης, T-483/17, García Suárez κ.λπ. κατά Επιτροπής και Ενιαίου Συμβουλίου Εξυγίανσης, T-484/17, Fidesban κ.λπ. κατά Ενιαίου Συμβουλίου Εξυγίανσης, T-497/17, Sáchez del Valle και Calatrava Real State 2015 κατά Επιτροπής και Ενιαίου Συμβουλίου Εξυγίανσης, και T-498/17, Pablo Alvarez de Linera Granda κατά Επιτροπής και Ενιαίου Συμβουλίου Εξυγίανσης.